การ์ซิอาเริ่มต้นอาชีพนักฟุตบอลกับศูนย์ฝึกฟุตบอลลามาซิอา ก่อนที่จะย้ายสู่ทีมเยาวชนของแมนเชสเตอร์ซิตีเมื่ออายุ 17 ปี ก่อนที่จะลงเล่นกับทีมชุดใหญ่ครั้งแรกในวันที่ 21 กันยายน ค.ศ. 2019 เขาเป็นส่วนหนึ่งของทีมที่ชนะเลิศเอฟเอคอมมิวนิตีชีลด์ 2019 อีเอฟแอลคัพ ฤดูกาล 2019–20 ในฤดูกาลสุดท้ายของเขากับแมนฯ ซิตี เขาคว้าแชมป์พรีเมียร์ลีกและรองชนะเลิศยูฟ่าแชมเปียนส์ลีก ก่อนที่จะเซ็นสัญญาร่วมทีมบาร์เซโลนาอีกครั้งในช่วงก่อนเริ่มฤดูกาล 2021–22 หลังสัญญาของเขากับแมนฯ ซิตี หมดลง โดยสัญญาของเขากับบาร์เซโลนามีค่าฉีกสัญญาอยู่ที่ 400 ล้านยูโร